wickkiey/tamil-wikipedia-chunked huggingface dataset:
# வில்லியம் மார்க்கோவிட்சு

**வில்லியம் மார்க்கோவிட்சு ** *(William Markowitz)* (பிப்ரவரி 8, 1907, மெல்சு, ஆத்திரிய சிலேசியா– அக்தோபர் 10, 1998, பொம்பனோ கடற்கரை, புளோரிடா) ஓர் அமெரிக்க வானியலாளர் ஆவார். இவர் முதன்மையாக, நேர அளவையின் செந்தரமாக்கத்துக்காகப் பெயர்பெற்றவர்.  
இவரது தாயார் ஆத்திரியா சிலேசியாவின் ஒப்பாவா மாவட்ட வித்கோ அருகில் உள்ள செல்சு நகருக்கு (இப்போது செக் குடியரசில் உள்ள இடம்) வந்தபோது வில்லியம் பிறந்துள்ளார். இந்தப் போலந்துக் குடும்பம் 1910 இல் ஐக்கிய அமெரிக்காவுக்குப் புலம்பெயர்ந்து சிக்காகோ நகரத்தில் குடியேறியது  
வில்லியம் 1931 இல் சிக்காகோ பல்கலைக்கழகத்தில் வில்லியம் தங்கன் மேக்மில்லன் வழிகாட்டலில் முனைவர் பட்டம் பெற்றார். இவர் ஐக்கிய அமெரிக்க நாவாய் வான்காணகத்தில் 1936 இல் சேரும் முன் பெனிசிவேனியா பல்கலைக்கழகத்தில் கல்வி கற்பித்துள்ளார். அப்போது இவர் காலச் சேவை துறையில் பவுல் சோலன்பெர்கர், ஜெரால்டு கிளெமான்சு ஆகியோரின் கீழ் பணிபுரிந்துள்ளார்.  
இவர் உருரோசாலின் சுலிம்சனை மணந்த பிறகு, 1943 இல் அத்துறையின் இயக்குநர் ஆனார். இவர் [[ephemeris tim அளவுகோலை உருவாக்கினார். இதைப் பன்னாட்டுக் காலச் செந்தரமாக 1952 இல் பன்னாட்டு வானியல் ஒன்றியம் ஏற்பதற்கு, 1948 ஆம் ஆண்டைய ஜெரால்டு கிளெமான்சின் பரிந்துரை வழிவகுத்தது. இவர் இங்கிலாந்தில் புதிதாக உருவாக்கிய அணுக்கடிகாரங்களைத் தான் உருவாக்கிய புதிய நேரஞ்சார் நொடிப்டியைப் பயன்படுத்தி, உலூயிசு எசனுடன் இணைந்து தரஅளவீடு செய்துள்ளார். சீசியம் அணுக்கடிகாரங்களின் அடிப்படை அலைவெண் 9,192,631,770 ± 20&nbsp;Hz என இருவரும் தீர்மானித்தனர். இது பன்னாட்டளவில் நொடியை வரையறுக்க பயன்பாட்டில் 1967 வரை இருந்தது. டப்ளினில் நடந்த 1955 ஆண்டு பன்னாட்டு வானியல் ஒன்றியக் கூட்டத்தில், பொது நேரம் மூன்று வகைகளில் வரையறுக்க ஒரு முன்மொழிவைப் பரிந்துரைத்தார்.. இவர் நேரடி நோக்கீட்டு நேரத்தை பொநே0 எனவும் முனையியக்க விளைவை நெட்டாங்குக்கு ஏற்பத் திருத்திய நேரத்தை பொநே1 எனவும் மேலும் இதைப் புவிச் சுழற்சியால் உருவாகும் பருவக் காலத்துக்கு ஏற்ப திருத்திய நேரத்தை பொநே2 எனவும் கொள்ளவேண்டும் எனப் பரிந்துரைத்துள்ளார். இந்த முறை இன்றும் ஓரளவு பயனில் நிலவுகிறது.  
இவர் பன்னாட்டு வானியல் ஒன்றிய ஆணையத்தில் 1955 முதல் 1961 வரை இருந்துள்ளார். மேலும், பன்னாட்டு புவியளவை, புவியியற்பியல் ஒன்றியத்திலும் அமெரிக்க புவியியற்பியல் ஒன்றியத்திலும் நொடி வரையறைக்கான பன்னாட்டு அறிவுரைஞர் குழுவிலும் முனைப்பாகச் செயல்பட்டு வந்துள்ளார்.  
இவர் ஐக்கிய அமெரிக்க நாவாய் வான்காணகத்தில் இருந்து 1966 இல் ஓய்வு பெற்றது, மாக்குவெட்டி பல்கலைக்கழகத்தில் 1972 வரை இயற்பியல் பேராசிரியராகவும் அதேநேரத்தில் நோவாசவுத்தீசுட்டர்ன் பல்கலைக்கழகத்தில் ஒரு பதவியிலும் இருந்துள்ளார்.
# கீழ வாசல், மதுரை

**கீழ வாசல்** என்பது இந்தியா தீபகற்பத்தின் தமிழ்நாடு மாநிலத்தில் மதுரை மாவட்டத்திலுள்ள ஒரு புறநகர்ப் பகுதியாகும். புகழ்மிக்க மதுரை மீனாட்சி சுந்தரேசுவரர் கோயில் கீழ வாசல் பகுதியிலிருந்து சுமார் ஒரு கி.மீ. தூரத்திலேயே அமைந்திருக்கிறது. மதுரை நகரானது, மதுரை மீனாட்சி சுந்தரேசுவரர் கோயில் பகுதியை நடுநாயகமாகக் கொண்டு, அதைச் சுற்றி நான்கு திசைகளிலும், ஊர்களையும், வீதிகளையும் அமையப் பெற்றுள்ளது. அம்முறையில், கிழக்குத் திசையில் கீழவாசல், தெற்குத் திசையில் தெற்கு வாசல் என ஊர்கள் அமைந்துள்ளன. மேலும், கீழ வெளி வீதி, மேல வெளி வீதி, வடக்கு வெளி வீதி, தெற்கு வெளி வீதி மற்றும் கீழ் மாசி வீதி, மேல மாசி வீதி, வடக்கு மாசி வீதி, தெற்கு மாசி வீதி என திசைகளுக்கு ஒப்பாற் போல் வீதிகள் அமையப் பெற்றுள்ளன.  
கி.பி. 1636-ஆம் ஆண்டு மன்னர் திருமலை நாயக்கரால் கட்டப்பட்ட புகழ்பெற்ற, மன்னர் திருமலை நாயக்கர் அரண்மனை, கீழ வாசல் பகுதியில்தான் அமையப் பெற்றுள்ளது. கி.பி. 1629-ஆம் ஆண்டு ஆரம்பிக்கப்பட்டு 1636-ஆம் ஆண்டு கட்டி முடிக்கப்பட்ட இந்த அரண்மனையின் உட்புற சுவர்களில் சுண்ணாம்பு, வெல்லம், கடுக்காய், நெல்லிக்காய் மற்றும் தான்றிக்காய் கலந்த கலவை பூசப்பட்டு மெருகேற்றப்பட்டது குறிப்பிடத்தக்கதாகும்.  
மதுரை மாநகரின் விரிவாக்கத்திற்காக செயல் திட்டம் செயல்படுத்தி உதவிய அன்றைய பிரித்தானிய ஆட்சியராகப் பணியாற்றிய ஜான் பிளாக்பர்ன், 1847-ஆம் ஆண்டு பணி நிறைவு பெற்று சொந்த ஊர் திரும்பும் காலத்தில், அவருக்கு மதுரை மக்கள் நன்றி தெரிவிக்கும் வகையில், கீழ வாசல் பகுதியில், கீழ மாசி வீதியும் தெற்கு மாசி வீதியும் சந்திக்கும் இடத்தில், எஃகினாலான வேலைப்பாடுகள் நிறைந்த விளக்குத் தூண் ஒன்று நிறுவப்பட்டது.  
2022-ஆம் ஆண்டு அக்டோபர் மாதம் கர்நாடகா மாநிலத்தில் சித்திரதுர்க்கா மாவட்டத்தின் ஆட்சியராக நியமிக்கப்பட்ட, 2014-ஆம் ஆண்டு ஐ.ஏ.எஸ். தொகுதியினரான திவ்யா பிரபு என்பவர் கீழ வாசல் பகுதியைச் சேர்ந்தவர் என்பது குறிப்பிடத்தக்கது.
# கீழ வாசல், மதுரை

## அமைவிடம்

கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள கீழவாசல் பகுதியின் புவியியல் ஆள்கூறுகள் 9°55'07.9"N, 78°07'35.2"E (அதாவது, 9.918853°N, 78.126450°E) ஆகும்.
# கீழ வாசல், மதுரை

## அருகிலுள்ள ஊர்கள்

மதுரை, கோரிப்பாளையம், செல்லூர், சிம்மக்கல், யானைக்கல், நெல்பேட்டை மற்றும் தெற்கு வாசல் ஆகியவை கீழ வாசலுக்கு அருகிலுள்ள முக்கிய ஊர்களாகும்.
# கீழ வாசல், மதுரை

## போக்குவரத்து

### சாலைப் போக்குவரத்து

மதுரை மாநகரப் போக்குவரத்துக் கழகம் மூலம் அதிக அளவில் பேருந்து சேவைகள் கீழ வாசல் பகுதி வழியாக நடைபெறுகின்றன. கீழ வெளி வீதி, தெற்கு வெளி வீதி, கீழ மாசி வீதி, தெற்கு மாசி வீதி போன்றவை மக்கள் நெருக்கம் மிக்க முக்கியமான வீதிகளாகும்.
# கீழ வாசல், மதுரை

## போக்குவரத்து

### தொடருந்து போக்குவரத்து

இங்கிருந்து சுமார் 2 கி.மீ. தூரத்திலேயே மதுரை சந்திப்பு தொடருந்து நிலையம் அமைந்துள்ளது.
# கீழ வாசல், மதுரை

## போக்குவரத்து

### வான்வழிப் போக்குவரத்து

அவனியாபுரத்தில் அமைந்துள்ள மதுரை வானூர்தி நிலையம், இங்கிருந்து சுமார் 11 கி.மீ. தொலைவிலுள்ளது.
# கீழ வாசல், மதுரை

## கல்வி

### பள்ளி

கீழ வெளி வீதியில் அமைந்துள்ள புனித மரியன்னை மேனிலைப் பள்ளி, 1908 ஆம் ஆண்டு தொடங்கப்பட்டு, 114 ஆண்டுகள் கடந்து சாதனை புரிந்து வருகிற தனியார் பள்ளியாகும்.
# கீழ வாசல், மதுரை

## கல்வி

### கல்லூரி

சி. எஸ். ஐ. ஜெயராஜ் அன்னபாக்கியம் நர்சிங் கல்லூரி என்ற தனியார் கல்லூரி ஒன்று கீழவாசலில் அமைந்துள்ளது.
# கீழ வாசல், மதுரை

## ஆன்மீகம்

### கோயில்

கீழவாசலில் அமையப் பெற்றுள்ள தென்திருவாலவாய சுவாமி கோயில் தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.
# கீழ வாசல், மதுரை

## ஆன்மீகம்

### தேவாலயம்

கீழ வாசல் பகுதியில், கீழ வெளி வீதியில் வரலாற்றுச் சிறப்புமிக்க புனித மரியன்னை பேராலயம் ஒன்று உள்ளது.
# கீழ வாசல், மதுரை

## தொழில்

துணிகள், ஆடைகள் விற்பனை செய்யும் கடைகள் கீழ வாசல் பகுதியில் ஏராளம். ஒவ்வோர் ஆண்டும் தீபாவளி பண்டிகையை முன்னிட்டு இப்பகுதியில் வியாபாரம் களைகட்டும். மேலும், வீட்டு உபயோகப் பொருட்கள், நெகிழி சார்ந்த பொருட்கள், ஆடம்பரப் பொருட்கள் போன்றவை கீழ வாசல் பகுதியில் சாலை ஓரக் கடைகளில் பண்டிகை நாட்களில் அதிக விற்பனையாகும்.
# கீழ வாசல், மதுரை

## அரசியல்

கீழ வாசல் பகுதியானது, மதுரை தெற்கு (சட்டமன்றத் தொகுதி)க்குட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் மு. பூமிநாதன். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# கே. விசாலினி

**கே. விசாலினி** (*K. Visalini*) என்பவர் மிக உயர்ந்த 225 என்ற நுண்ணறிவு எண் கொண்ட ஓர் இந்திய மேதையாவார். 11 வயது மட்டுமே கொண்ட இவருடைய நுண்ணறிவு மதிப்பு அதிகாரப்பூர்வமாக சோதிக்கப்பட்டதாகும்.
# கே. விசாலினி

## வாழ்க்கைக் குறிப்பு

கே. விசாலினி 2000 ஆம் ஆண்டு இந்தியாவின் தமிழ்நாட்டில் உள்ள திருநெல்வேலியில் பிறந்தார். இவரது தந்தை மின்னியல் வல்லுநராகவும் தாய் அனைத்திந்திய வானொலியில் அறிவிப்பாளராகவும் பணிபுரிந்தனர். விசாலினி அசையா நாக்கு நோயுடன் பிறந்தார். தாயார் ராகமாலிகா விசாலினியை ஊக்குவிக்கும் என்ற நம்பிக்கையில், தமிழ்நாடு அரசுப் பணியாளர் தேர்வாணையத் தேர்வுகளுக்குத் தயாராகும் போது, பாடத்திட்டத்தில் உள்ள கேள்விகளையும் அதனுடன் இணைந்த பதில்களையும் இவரிடம் அடிக்கடி சொல்வார்.
# கே. விசாலினி

## கல்வி

பள்ளிப் படிப்பின் போது, விசாலினி இரண்டு முறை இரட்டை உயர்வு பெற்று வகுப்புகளில் முன்னேறினார். தனது ஒன்பதாம் வகுப்புக் கல்வியைத் தொடர்வதற்குப் பதிலாக, கலசலிங்கம் கல்வி நிறுவனத்தில் பி.டெக். திட்டத்தில் ஒரு விதிவிலக்கான மாணவராக அனுமதி பெற்றார். இங்கும் விரைவுபடுத்தப்பட்ட திட்டத்தில் நான்கு ஆண்டுகளுக்கு மாறாக மூன்று ஆண்டுகளில் இளங்கலை பொறியியல் திட்டத்தை முடிக்க அனுமதிக்கப்பட்டார். மொத்த 10 மதிப்பெண்களுக்கு 9.6 மதிப்பெண்களை நிகரமாகப் பெற்று தேர்ச்சியும் பெற்றார்.
# போங்கோ மான்

**போங்கோ** ( *Tragelaphus eurycerus* ) என்பது ஒரு தாவர உண்ணி விலங்கு ஆகும். இவை பெரும்பாலும் இரவாடிகளாக காடுகளில் வாழும் குளம்பி ஆகும். போங்கோக்கள் உடலில் சிவப்பு-பழுப்பு நிற உரோமங்களைக் கொண்டுள்ளன. உடலின் இரு பக்கமும் வெள்ளை நிறப்பட்டைகள் உள்ளன. கண்ணிற்கு கீழ் இரண்டு வெள்ளை நிறப்புள்ளிகள் உண்டு. முறுக்கிவிட்டது போன்ற நீண்ட கொம்புகள் போன்றவற்றால் இவை வகைப்படுத்தப்படுகின்றன. திரேஜெலாஃபிட்டில் பேரினத்தில் கொம்புகள் உள்ள ஒரே உயிரினம் இது ஆகும். இவை சிக்கலான சமூக தொடர்பு கொண்டவை. மேலும் இவை ஆப்பிரிக்காவின் அடர்ந்த காடுகளில் காணப்படுகின்றன. ஆப்பிரிக்காவை பூர்வீகமாகக் கொண்ட இவை உலகின் மூன்றாவது பெரிய இரலை ஆகும்.  
**மேற்கு** அல்லது **தாழ்நில போங்கோ**, *T. e. eurycerus*, மான்களின் எண்ணிக்கை தொடர்ந்து வீழ்ச்சியை எதிர்கொள்கிறது. மேலும் பன்னாட்டு இயற்கை பாதுகாப்பு சங்கம் மானியல் நிபுணர் குழு இது காப்பு நிலை அளவில் அச்சுறு நிலையை அண்மித்து இருப்பதாக கருதுகிறது.  
**கிழக்கு** அல்லது **மலை போங்கோ**, *T. e. isaaci* நடுகென்யாவின் சில மலைப் பகுதிகளில் உள்ள காடுகளில் மட்டுமே காணப்படுகிறது. இந்த போங்கோ பன்னாட்டு இயற்கை பாதுகாப்பு சங்கத்தின் மானியல் சிறப்புக் குழுவால் மிக அருகிய இனமாக வகைப்படுத்தப்பட்டுள்ளது. விலங்கு காட்சியகங்களில் வளர்க்கப்படுவதை விட காடுகளில் குறைவான மான்கள் உள்ளதாக குறிப்பிட்டுள்ளது.  
2000 ஆம் ஆண்டில், அமெரிக்காவில் உள்ள உயிரியல் பூங்காக்கள் மற்றும் மீன்வளர்ப்பு சங்கம் (AZA) போங்கோ இனங்களை வாழவைக்கும் திட்டத்திட்டதின் பங்கேற்பாளராக இணைந்தது. மேலும் 2006 ஆம் ஆண்டில் கென்யா மலை திட்டத்தில் போங்கோ மறுசீரமைப்பை அதன் ஆண்டின் முதல் பத்து வனவிலங்கு பாதுகாப்பு வெற்றித் திட்டங்களின் பட்டியலில் சேர்த்தது. இருப்பினும், 2013 ஆம் ஆண்டில், மரம் வெட்டுதல் மற்றும் வேட்டையாடுதல் காரணமாக காடுகளில் 100 மலை போங்கோக்கள் மட்டுமே எஞ்சியுள்ளன என்ற அறிக்கைகளால் இந்த வெற்றி எதிர்பார்த்ததுபோல் இல்லாமல் போனது.
# போங்கோ மான்

## தோற்றம்

வனவிலங்குகளில் மிகப்பெரிய விலங்குகளில் ஒன்றாக போங்கோ இரலைகள் உள்ளன. இவற்றின் உடலில் செந்நிறத்தில் உரோமங்கள் வளர்ந்திருக்கும். இவற்றின் உருமறைப்புக்கு ஏற்ப இவற்றின் உடலின் இரு பக்கங்களில் பிரகாசமான வெள்ளை நிறப் பட்டைகள் உள்ளன.  
இவற்றில் இரு பாலினத்தினதும் பெரிய மான்கள் ஒரே அளவில் இருக்கிறன. வயது வந்த மான்களின் உயரம் தோள் வரை 1.1 முதல் 1.3 மீ (3.6 முதல் 4.3 அடி) உயரமும், நீளம் 2.15 முதல் 3.15 மீ (7.1 முதல் 10.3 அடி). இதில் 45–65 செமீ (18–26 அங்குலம்) வாலும் சேர்ந்தது. பெண் மான்களின் எடை சுமார் 150–235 கிலோ, ஆண் மான்களின் எடை சுமார் 220–405 கிலோ இருக்கும்.  
இவற்றில் இரு பாலின மான்களுக்கும் கனமான முறுக்கிய கொம்புகள் உள்ளன, என்றாலும் ஆண் மான்களுக்கு கொம்புகள் நீளமானவையாக இருக்கும். விலங்கு காட்சியகங்களில் உள்ள அனைத்து போங்கோக்களும் நடு கென்யாவின் தனிமைப்படுத்தப்பட்ட அபெர்டேர் மலைகளிலிருந்து வந்தவை.
# போங்கோ மான்

## தோற்றம்

### உடல்

போங்கோ மான்களின் கழுத்து, மார்பு, கால்கள் போன்றவை பொதுவாக உடலின் மற்ற பகுதிகளை விட கருமையாக இருக்கும்.  
இவற்றின் உரோமத்தில் உள்ள நிறமி கரையக்கூடியதாக உள்ளது. ஒரு போங்கோவின் மீது பொழிந்து செல்லும் மழை நீரானானது நிறமியுடன் சிவப்பு நிறத்தில் இருக்கலாம் என்று அறிக்கைகள் தெரிவிக்கின்றன. உடலின் பக்கங்களில் 10-15 வரையிலான செங்குத்து வெள்ளை-மஞ்சள் பட்டைகள் செல்கின்றன. இப்பட்டைகள் கழுத்தின் அடிப்பகுதியில் இருந்து பின்பக்கம் பிட்டம் வரை பரவுகின்றன. ஒவ்வொரு பக்கத்திலும் பட்டைகளின் எண்ணிக்கை அரிதாகவே ஒரே மாதிரியாக இருக்கும். இது தோள்பட்டை முதல் பிட்டம் வரை முதுகு முடியானது குறுகிய, மிருதுவான, பழுப்பு நிற பிடறிமயிர் போல உள்ளது. வெள்ளை நிறப் பட்டைகள் இந்த பிடறிக்குள் செல்கின்றன.  
கண்களுக்கு இடையில் ஒரு வெள்ளை பட்டை அழகாகத் தோன்றும், மேலும் இரண்டு பெரிய வெள்ளை புள்ளிகள் இரு கன்னங்களிலும் அழகாக இருக்கும். கழுத்து மார்புடன் சந்திக்கும் இடத்தில் மற்றொரு வெள்ளை பட்டை உள்ளது. இவற்றிற்கு உள்ள பெரிய காதுகள் செவித்திறனைக் கூர்மையாக்குவனவாக உள்ளன. இந்த மான்களுக்கு உள்ள தனித்துவமான வண்ணங்கள் போங்கோக்கள் தங்கள் இருண்ட வன வாழ்விடங்களில் ஒன்றையொன்று தனித்து அடையாளம் காண உதவுகின்றன. போங்கோக்களின் உடலில் விசேச வசனை சுரப்பிகள் இல்லை. எனவே மற்ற விலங்குகளைக் காட்டிலும் ஒன்றையொன்றை கண்டுபிடிப்பதற்கு வாசனையை சர்ந்திருக்கும் நிலை இல்லை. போங்கோவின் உதடுகள் வெண்மையானவையாகவும் மேல் முகவாய் கருப்பாகவும் இருக்கும்.
# போங்கோ மான்

## தோற்றம்

### கொம்புகள்

போங்கோக்களுக்கு இரு கனத்த, சற்று முறுக்கிய கொம்புகள் உள்ளன. மறிமான் வகைகளைப் போலவே, ஆண், பெண் என இரு போங்கோக்களும் கொம்புகள் உள்ளன. இந்த மான்கள் ஓடும்போது தாழ்ந்த கிளைகளில் கொம்புகள் சிக்கி ஓட்ட வேகத்தைத் தடைசெய்யாமலிருக்க தலையை பின்புறம் இழுத்துக் கொம்புகளை முதுகோடு சேர்த்து வைத்துக் கொள்ளும்.  
ஆண்டுதோறும் உதிர்ந்துவிடும் மான் கொம்புகளைப் போலல்லாமல், போங்கோகளின் கூரான கொம்புகள் உதிராமல் வாழ்நாள் முழுவதும் இருக்கின்றன. ஆண் மான்களுக்கு பாரியதான பின்புறம் வளைந்த கொம்புகள் உள்ளன, அதே சமயம் பெண் மான்களுக்கு சிறிய, மெல்லிய கொம்புகள் உள்ளன. கொம்புகளின் அளவு 75 முதல் 99 செமீ (29.5 மற்றும் 39 அங்குலம்) வரை இருக்கும். கொம்புகள் ஒரு முறுக்கு முறுக்கியதாக இருக்கும்.  
மாட்டுக் குடும்பத்தின் மற்ற விலங்குகளின் கொம்புகளைப் போலவே, போங்கோவின் கொம்பின் மையப்பகுதி வெற்றாகவும், வெளிப்புற அடுக்கு நகமியால் ஆனதாக உள்ளது. இது மனித கை, கால் நகங்கள், முடியை உருவாக்கும் அதே பொருளாகும். மனிதர்களால் போங்கோக்கள் அதன் கொம்புகளுக்காக வேட்டையாடப்படுகின்றன.
# போங்கோ மான்

## சமூக அமைப்பு மற்றும் நடத்தை

மற்ற வன குளம்பிகளைப் போலவே, போங்கோக்களும் பெரிய குழுக்களாக அரிதாகவே காணப்படுகின்றன. ஆண் மான்கள் தனிமையில் இருக்கும். அதே சமயம் பெண் மான்கள் ஆறு முதல் எட்டு பேர் கொண்ட குழுக்களாக வாழ்கின்றன. 20க்கும் மேற்பட்ட மான்களைக் கொண்ட மந்தைகளில் போங்கோக்கள் அரிதாகவே காணப்படுகின்றன. இவற்றின் கர்ப்ப காலம் சுமார் 285 &nbsp;நாட்கள் (9.5&nbsp;மாதங்கள்) ஆகும். ஒரு பிரசவத்தில் ஒரு குட்டியை ஈணும். ஆறு மாதங்கள் குட்டிக்கு பாலூட்டுகின்றன. 24-27 மாதங்களில் குட்டிகள் பாலியல் முதிர்ச்சி அடைகின்றன. இந்த இனத்தின் விருப்பமான வாழ்விடம் மிகவும் அடர்த்தியான மூங்கில் காடுகள் ஆகும். ஆண் குட்டிகள் வளர்ந்த பிறகு, தங்கள் தாய்வழி குழுக்களை விட்டு வெளியேறி பெரும்பாலும் தனித்து இருக்கின்றன. இருப்பினும் அவை வயதான ஆண மானுடன் அரிதாக இணைந்து காணப்படுகின்றன. ஒத்த அளவு/வயதுள்ள வளர்ந்த ஆண் மான்கள் ஒன்றையொன்றை தவிர்க்க முனைகிறன. எப்போதாவது, அவை சந்தித்தால் தங்கள் கொம்புகளைக் கொண்டு சண்டையிடுகிறன. என்றாலும் கடுமையான சண்டை என்பது அரிதாகவே நடைபெறும். இனச்சேர்க்கையின் போது அவை பெண் மான்களைத் தேடுகின்றன தேடுகின்றன. ஆண் மான்கள் பெண் மான்களின் கூட்டத்துடன் இருக்கும்போது, வேறு சில விலங்குகளைப் போல அவற்றை வற்புறுத்தவோ அல்லது அவற்றின் இயக்கத்தைக் கட்டுப்படுத்தவோ முயற்சிப்பதில்லை.  
போங்கோ மான்கள் மனிதரைக் கண்டால் மறைந்து கொள்ளும். அதிகாலையிலும், மாலைப் பொழுதிலும் இரைதேடும். இலைகளும், தாவரத் தண்டுகளுமே இவற்றின் உணவாகும். இவற்றின் உறுதியான கொம்புகளால் தரையைத் தோண்டு அடியில் புதைந்திருக்கும் வேர்களைத் தின்னும். இரவில் காட்டிற்கு வெளியே வந்து சமவெளியில் வளர்ந்திருக்கும் புற்களை மேயும்.  
பெண் மான்கள் குறிப்பிட்ட பகுதிகளில் யாரும் வராதவாறு உள்ள பாரம்பரியமாக கன்று ஈன்ற இடங்களைப் பயன்படுத்த விரும்புகிறன. அதே சமயம் புதிதாகப் பிறந்த கன்றுகள் ஒரு வாரம் அல்லது அதற்கு மேல் மறைந்திருக்கும். தாய் அவ்வப்போது அந்த மறைவிடத்திற்கு வந்து பாலூட்டும்.  
கன்றுகள் வேகமாக வளர்ந்து விரைவில் குட்டிகள் கொண்ட மந்தைகளில் தங்கள் தாய்மார்களுடன் செல்லும். குட்டிகளுக்கு கொம்புகள் வளர்ந்து 3.5 மாதங்களில் தோன்றத் தொடங்கும்.
# சபா மக்கள் கூட்டணி

**சபா மக்கள் கூட்டணி** <small>அல்லது</small> **ஜிஆர்எஸ்** (ஆங்கிலம்: *Sabah People's Coalition* <small>அல்லது</small> (**GRS Party**); மலாய்: *Gabungan Rakyat Sabah* (**GRS**); சீனம்: 沙巴人民聯盟; ஜாவி: ݢابوڠن رعيت سابه) என்பது மலேசியாவின் சபா மாநிலத்தில் இயங்கும் ஓர் அரசியல் கூட்டணியாகும். இந்த அரசியல் கூட்டணியின் முதல் தலைவர் அஜி நூர் (*Hajiji Noor*) ஆவார்.  
தேசிய ஆளும் கூட்டணியான பாரிசான் நேசனல்; சமூக ஜனநாயக நல்லிணக்கக் கட்சி (*Social Democratic Harmony Party*); மற்றும் மாநில சட்டமன்றத்தில் ஒரு சுயேச்சை உறுப்பினரின் ஆதரவுடன்; 2020 மாநிலத் தேர்தல்களில் தனிப் பெரும்பான்மையைப் பெற்ற பின்னர், தற்போது சபா மக்கள் கூட்டணி (GRS), சபாவின் ஆளும் கட்சியாக உள்ளது.
# சபா மக்கள் கூட்டணி

## பொது

இந்தக் கூட்டணி தற்போது நான்கு சபா கட்சிகளையும்; ஒரு தேசியக் கட்சியையும் கொண்டுள்ளது. கட்சியின் விவரங்கள்:  
- தாயக ஒற்றுமை கட்சி; (ஆங்கிலம்: *Homeland Solidarity Party*; மலாய்: *Parti Solidariti Tanah Airku*) (**STAR**)
- ஐக்கிய சபா கட்சி; (ஆங்கிலம்: *United Sabah Party*; மலாய்: *Parti Bersatu Sabah*) (**PBS**)
- சபா முற்போக்கு கட்சி; (ஆங்கிலம்: *Sabah Progressive Party*; மலாய்: *Parti Maju Sabah*) (**SAPP**)
- மலேசிய சபா ஐக்கிய பூர்வீகக் கட்சி; (ஆங்கிலம்: *Malaysian United Indigenous Party of Sabah*; மலாய்: *Parti Pribumi Bersatu Malaysia Sabah*) (**Sabah BERSATU** <small>அல்லது</small> **Sabah PPBM**)
- ஐக்கிய சபா தேசிய அமைப்பு (புதியது); (ஆங்கிலம்: *United Sabah National Organisation (New)*; மலாய்: *Parti Pertubuhan Kebangsaan Sabah)* (**USNO Baru**)
# சபா மக்கள் கூட்டணி

## பொது

### சபா 2020 தேர்தல்

2020-ஆம் ஆண்டு சபா மாநில தேர்தலில், சபா மக்கள் கூட்டணியில் முகிதீன் யாசின் தலைமையிலான பெரிக்காத்தான் நேசனல் கூட்டணி; பாரிசான் நேசனல் கூட்டணி மற்றும் ஐக்கிய சபா கட்சி (பிபிஎஸ்) (*Parti Bersatu Sabah*) (PBS) ஆகியவை இருந்தன.  
2020 செப்டம்பர் 26-ஆம் தேதி நடைபெற்ற சபா மாநிலத் தேர்தலின் போது, சபா மக்கள் கூட்டணி, 38 இடங்களை வென்று, சபா மாநில சட்ட மன்றத்தில் தனிப் பெரும்பான்மை பெற்றது.  
- பெரிக்காத்தான் நேசனல் - 17
- பாரிசான் நேசனல் - 14
- ஐக்கிய சபா கட்சி - 7
# சபா மக்கள் கூட்டணி

## பொது

### மீண்டும் புதிய திட்டங்கள்

சபா மாநிலத்தின் பெரிக்காத்தான் நேசனல் தலைவர் அஜி நூர் (*Hajiji Noor*) 2020 செப்டம்பர் 29-ஆம் தேதி, சபாவின் புதிய முதலமைச்சராகப் பதவியேற்றார். அதன் பின்னர் சபா மாநிலத்தில் சபா மக்கள் கூட்டணி, மிகப் பெரிய அரசியல் கூட்டணியாக விளங்கி வருகிறது.  
சபா மக்கள் கூட்டணி தேர்தலில் வெற்றி பெற்ற பிறகு, முந்தைய சபா அரசால் நிறுத்தப்பட்ட பல திட்டங்கள் சபா மக்கள் கூட்டணி அரசால் மீண்டும் தொடங்கப்பட்டன. மீண்டும் தொடங்கப்பட்ட திட்டங்களில் சபா பான்-போர்னியோ நெடுஞ்சாலையும் (*Sabah Pan-Borneo Highway*) அடங்கும்.
# பப்பா ராவல்

**பப்பா ராவல்** (**Bappa Rawal** ) (பொ.ஊ. 8-ஆம் நூற்றாண்டு) இந்தியாவின் இராஜஸ்தான் மாநிலத்தில் உள்ள மேவார் இராச்சியத்தின் அரசர் ஆவார். இவர் இராசபுத்திர குஹிலா வம்சத்தை நிறுவியவராக கருதப்படுகிறார்.
இந்தியாவின் மீதான அரேபிய படையெடுப்பை முறியடித்த பெருமை இவரையே சாரும். பல்வேறு வரலாற்றாசிரியர்கள் அவரை காலபோஜா, சிலாதித்யா மற்றும் குமனா உட்பட குஹிலா வம்சத்தின் பல்வேறு ஆட்சியாளர்களுடன் அடையாளம் கண்டுள்ளனர்.
# பப்பா ராவல்

## இராணுவ வாழ்க்கை

சில புராணக்கதைகளின்படி, பாப்பா ராவல் புகழ்பெற்ற அரேபியர்களிடமிருந்து கைப்பற்றினார். ரமேஷ் சந்திர மஜும்தார், *ஆர்.வி. சோமானி* போன்ற வரலாற்று அறிஞர்கள், அரேபிய படையெடுப்பாளர்கள் சித்தூரின் முன்னாள் ஆட்சியாளர்களை தோற்கடித்தனர். பின்னர் அரேபிய படையெடுப்பாளர்களை சித்தோர்கார் கோட்டையிலிருந்து விரட்டியடித்த பப்பா ராவல் சித்தூரின் கட்டுப்பாட்டைப் பெற்றார். மஜும்தாரின் கூற்றுப்படி, பொ.ஊ. 725ல் அரேபியர்கள் வடமேற்கு இந்தியா மீது படையெடுத்தபோது, மோரி இராசபுத்திர குலத்தினர் சித்தூரில் ஆட்சி செய்து கொண்டிருந்தனர். அரேபியர்கள் மோரிகளை தோற்கடித்தனர். பின்னர் அரேபியர்கள் பாப்பா ராவல் அடங்கிய கூட்டமைப்பால் தோற்கடிக்கப்பட்டனர். மஜும்தார் அரேபியர்களுக்கு எதிரான அவரது வீரம் பாப்பா ராவலின் மதிப்பை உயர்த்தியதாக நம்புகிறார். கூர்ஜர-பிரதிகார வம்ச மன்னர் நாகபட்டர் உருவாக்கிய அரபு-எதிர்ப்பு கூட்டமைப்பின் ஒரு பகுதியாக பாப்பா ராவல் இருந்ததாக *ஆர்.வி. சோமானி* கருதினார். இராஷ்டிரகூடர் படையெடுப்புகளுக்கு எதிராக பாப்பா ராவல், பிரதிஹாரா தரப்பில் போராடியிருக்கலாம் என்றும் சோமானி ஊகிக்கிறார்.  
லக்னோ பல்கலைக்கழகத்தைச் சேர்ந்த சியாம் மனோகர் மிஸ்ரா, பப்பா ராவல் முதலில் மோரி ஆட்சியாளர் மனுராஜாவின் (மான் மௌரியா) அடிமையாக இருந்ததாகக் கருதினார். அரேபியர்களுக்கு எதிரான போரை பப்பா ராவல் வழிநடத்தியிருக்கலாம். இந்த எதிர்ப்பு போர் மன்னரை விட பப்பா ராவலை மிகவும் பிரபலமாக்கியது. பின்னர், அவர் மனுராஜாவை (மான் மௌரியா) பதவி நீக்கம் செய்தார், அல்லது மனுராஜா குழந்தை இல்லாமல் இறந்த பிறகு பப்பா ராவல் அரசரானார்.
# பப்பா ராவல்

## இதனையும் காண்க

- மேவார் இராச்சியம்
- சித்தோர்கார் கோட்டை
- சித்தோர்கார்
# பாண்டான் மக்களவைத் தொகுதி

**பாண்டான்** (மலாய்: *Pandan*; ஆங்கிலம்: *Pandan*; சீனம்: *香兰*); என்பது மலேசியா, சிலாங்கூர் உலு லங்காட் மாவட்டதில் அமைந்துள்ள ஒரு புறநகர்ப்பகுதி; மற்றும் ஒரு நாடாளுமன்றத் தொகுதி (**P100**) ஆகும்.  
இந்தத் தொகுதி 2002-ஆம் ஆண்டில் உருவாக்கப்பட்டது. 2003-ஆம் ஆண்டு முதல் மலேசிய மக்களவையில் (*Dewan Rakyat*) பிரதிநிதித்துவம் படுத்தப் படுகிறது.
# பாண்டான் மக்களவைத் தொகுதி

## பொது

2022-ஆம் ஆண்டு மலேசியப் பொதுத் தேர்தலில் (*2022 Malaysian General Election*) இந்தத் தொகுதியில் பாக்காத்தான் ஹரப்பான் கூட்டணியின் பி.கே.ஆர்.யின் சார்பில் ராபிஸி ராம்லி (*Mohd Rafizi Ramli*) என்பவர் போட்டியிட்டு வெற்றி பெற்றார்.  
2022- ஆம் ஆண்டு அன்வார் இப்ராகிம் அமைச்சரவையில் பொருளாதாரத் துறை அமைச்சராக நியமிக்கப்பட்டு உள்ளார். இவர் திராங்கானு மாநிலத்தின் பெசுட் நகர்ப் பகுதியில் பிறந்தவர். கிழக்கு கடற்கரை நகரமான கெமாமான் பகுதியில் வளர்ந்தவர். இவர் ஓர் ஏழ்மையான பின்னணியில் இருந்து வந்தவர்; இவரின் தந்தையார் ரப்பர் மரம் சீவும் தொழில் செய்தவர்.  
பாண்டான் நாடாளுமன்றத் தொகுதியின் பரப்பளவு 20 சதுர கி.மீ. 2022-ஆம் ஆண்டு புள்ளி விவரங்களின்படி 148,730 வாக்காளர்கள் உள்ளனர்.
# பாண்டான் மக்களவைத் தொகுதி

## பாண்டான் நாடாளுமன்றத் தொகுதி

| பாண்டான் தொகுதி நாடாளுமன்ற உறுப்பினர்கள் |  |  |  |
| --- | --- | --- | --- |
| 11-ஆவது | 2004–2008 | ஓங் தீ கியாட் | பாரிசான் (மசீச) |
| 12-ஆவது | 2008–2013 |  |  |
| 13-ஆவது | 2013–2018 | ராபிசி ராம்லி | (பிகேஆர்) |
| 14-ஆவது | 2018–2022 | வான் அசிசா வான் இஸ்மாயில் | பாக்காத்தான் (பிகேஆர்) |
| 15-ஆவது | 2022-தற்போது வரையில் | ராபிசி ராம்லி | } |
# பாண்டான் மக்களவைத் தொகுதி

## பாண்டான் நாடாளுமன்றத் தொகுதி

### சட்டமன்றத் தொகுதிகள்

| 1955–59* | 1959–1974 | 1974–1986 | 1986–1995 | 1995–2004 | 2004–2018 | 2018–தற்போது வரையில் |
| --- | --- | --- | --- | --- | --- | --- |
| பாண்டான் | செம்பாக்கா |  |  |  |  |  |
| பாண்டான் இண்டா |  |  |  |  |  |  |
| தெராத்தாய் | } |  |  |  |  |  |
# பாண்டான் மக்களவைத் தொகுதி

## மலேசியப் பொதுத் தேர்தல், 2022 முடிவுகள்

| கட்சி | வேட்பாளர் | வாக்குகள் | (%) |  |
| --- | --- | --- | --- | --- |
| பாக்காத்தான் அரப்பான் | **ராபிசி ராம்லி** | align=74,002 | align=63.98 |  |
| - | பெரிக்காத்தான் நேசனல் | முகமட் ராபிக் | align=25,706 | align=22.23 |
| பாரிசான் நேசனல் | லியோங் கோக் வீ | align=11,664 | align=10.09 |  |
| சபா பாரம்பரிய கட்சி | ஓங் தி கீட் | align=3,323 | align=2.87 |  |
| தாயகப் போராளிகள் கட்சி | நதியா அனாபியா | align=961 | align=0.83 | } |
# தத்தனேரி

**தத்தனேரி** (*Thathaneri*) என்பது இந்தியா தீபகற்பத்தின் தமிழ்நாடு மாநிலத்தில் மதுரை மாவட்டம் தன்னகத்தே கொண்டுள்ள ஒரு புறநகர்ப் பகுதியாகும். தத்தனேரியில் கண்மாய் ஒன்று அமையப்பெற்று தத்தனேரிக்கும் அதன் அண்மைய ஊர்களுக்கும் பயனுள்ளதாக இருக்கிறது.
# தத்தனேரி

## அமைவிடம்

கடல் மட்டத்திலிருந்து சுமார் 162 மீட்டர் உயரத்தில் அமைந்துள்ள தத்தனேரி ஊரின் புவியியல் ஆள்கூறுகள் 9°56'30.5"N, 78°06'25.6"E (அதாவது, 9.941800°N, 78.107100°E) ஆகும்.
# தத்தனேரி

## அருகிலுள்ள ஊர்கள்

மதுரை, செல்லூர், கோரிப்பாளையம், விளாங்குடி மற்றும் ஆரப்பாளையம் ஆகியவை தத்தனேரிக்கு அருகிலுள்ள முக்கிய ஊர்களாகும்.
# தத்தனேரி

## போக்குவரத்து

### சாலைப் போக்குவரத்து

தத்தனேரியில் நான்கு வழிச் சாலை ஒன்று உள்ளது. கோரிப்பாளையம் பகுதி வழியாக தத்தனேரி நான்கு வழிச் சாலையை அடைய, செல்லூர் இரயில்வே மேம்பாலத்தின் இடது பக்கத்தில் கீழ்மட்ட சாலை ஒன்று சுமார் ரூ.9.50 கோடி செலவில் உருவாகிறது. மதுரை மாநகராட்சி பேருந்து சேவைகள் மூலம் தத்தனேரி பயனடைகிறது. தத்தனேரியிலிருந்து சுமார் ஒரு கி.மீ. தூரத்திலேயே மதுரை - ஆரப்பாளையம் பேருந்து நிலையம் அமையப்பெற்றுள்ளது. மேலும், இங்கிருந்து சுமார் 3.5 கி.மீ. தூரத்தில், மதுரையின் நடுப்பகுதியில் மதுரை - பெரியார் பேருந்து நிலையம் அமைந்துள்ளது. மற்றும் சுமார் 4.5 கி.மீ. தொலைவில் மதுரை - அண்ணா நகர் பேருந்து நிலையம் உள்ளது. மேலும், மாட்டுத்தாவணியிலுள்ள மதுரை எம்.ஜி.ஆர் ஒருங்கிணைந்த பேருந்து நிலையம் தொடங்கி, அண்ணா பேருந்து நிலையம், செல்லூர், தத்தனேரி வழியாக பாத்திமா கல்லூரி வரை 2022 ஆம் ஆண்டு நவம்பர் மாதம் முதல் புதிய போக்குவரத்து சேவை நடைபெறுகிறது.
# தத்தனேரி

## போக்குவரத்து

### தொடருந்து போக்குவரத்து

தூங்கா நகரம் என்று அழைக்கப்படும் மதுரையின் மையப்பகுதியில் அமைந்துள்ள மதுரை சந்திப்பு தொடருந்து நிலையம், தத்தனேரியிலிருந்து சுமார் 3 கி.மீ. தூரத்தில் உள்ளது.
# தத்தனேரி

## போக்குவரத்து

### வான்வழிப் போக்குவரத்து

தத்தனேரியிலிருந்து சுமார் 16 கி.மீ. தொலைவில் அவனியாபுரம் பகுதியில், மதுரை வானூர்தி நிலையம் அமைந்துள்ளது.
# தத்தனேரி

## மருத்துவம்

தத்தனேரியில் தொழிலாளர் நல மாநில ஈட்டுறுதி (இ. எஸ். ஐ.) மருத்துவமனை ஒன்று உள்ளது.
# தத்தனேரி

## மயானம்

தத்தனேரி, செல்லூர், கோரிப்பாளையம் மற்றும் அவற்றைச் சுற்றியுள்ள பகுதிகள் பயனடைய, தத்தனேரியில் மயானம் ஒன்று உள்ளது. எரிவாயு மூலம் செயல்படும் இரண்டு எரிவாயு ஆலைகள் கொண்ட இந்த மயானம், பழமை வாய்ந்தது.
# தத்தனேரி

## அரசியல்

தத்தனேரி பகுதியானது, மதுரை மத்தி (சட்டமன்றத் தொகுதி)க்குட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் பழனிவேல் தியாகராஜன். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# மகாவீரர் சமணக் கோயில், ஓசியான்

களின் சிற்பங்கள்]]
**ஓசியான் மகாவீரர் சமணக் கோயில்** (**Mahavira Jain temple**), இந்தியாவின் இராஜஸ்தான் மாநிலத்தின் ஜோத்பூர் மாவட்டத்திலுள்ள ஓசியான் எனும் ஊரில் மகாவீரருக்கு அர்ப்ப்பணிக்கப்பட்ட கோயில் ஆகும். இக்கோயில் கிபி 783ல் கூர்ஜர-பிரதிகார வம்ச மன்னர் வத்சராஜன் நிறுவினார். இக்கோயில் கூர்ஜர-பிரதிகாரக் கட்டிடக்கலையில் கட்டப்பட்டுள்ளது. இக்கோயிலை தற்போது சமண சமயத்தின் சுவேதாம்பரர் பிரிவின் மங்கள்சிங் ரத்தன்சிங் தேவ் அறக்கட்டளையினர் நிர்வகித்து வருகின்றனர்.
# மகாவீரர் சமணக் கோயில், ஓசியான்

## பராமரிப்பு

இந்தியத் தொல்லியல் ஆய்வகம் இக்கோயிலின் பராமரிப்பை ஏற்றுள்ளது.
# மகாவீரர் சமணக் கோயில், ஓசியான்

## இதனையும் காண்க

- சமணப் புனிதத் தலங்கள்
# மலேய மரநாய்

**மலேய மரநாய்** (*Malayan weasel*)*மசுதெல்லா நுடிபிசு*) அல்லது **மலாய் மரநாய்** என்பது மலாய் தீபகற்பம் மற்றும் சுமத்ரா மற்றும் போர்னியோ தீவுகளில் காணப்படும் அகணிய உயிரி ஆகும். இது மரநாய் சிற்றினங்களுள் ஒன்று. இது செம்பட்டியலில் தீவாய்ப்புக் கவலை குறைந்த இனம் என்று பட்டியலிடப்பட்டுள்ளது.  
போர்னியோவில், இது உயரத்தில் உள்ள எண்ணைமரக் காடுகளில் காணப்படுகின்றது.
# மலேய மரநாய்

## சூழலியல் மற்றும் நடத்தை

மலேய மரநாய் குறித்த தகவல்கள் போதுமானதாக இல்லை. இவை குறைந்த அடர்த்தியில் காணப்படுகிறது. இதன் உடல் நிலத்தில் வாழும் வகையில் அமைந்துள்ளது. எனவே இவற்றால் மரம் ஏற இயலாது. இவற்றின் உணவு முறை குறித்து ஆய்வுப் பூர்வ தகவல்கள் இல்லை. ஆனால் மற்ற சிறிய மரநாய்கள் போலவே இருக்கும் என்று கருதப்படுகிறது. பெரும்பாலும் மாமிச உண்ணிகள். கொறித்துண்ணிகள், பறவைகள், முட்டைகள் மற்றும் சிறிய ஊர்வனவற்றை உண்ணுகின்றன. இந்தச் சிற்றினத்தின் பெரும்பாலான உயிரிகள் பகல் நேர விலங்குகளாக உள்ளன. ஆனால் மலேய மரநாய்கள் இரவாடி வகையினைச் சார்ந்தவையா என்பதைத் தீர்மானிக்கக் கூடுதல் ஆராய்ச்சி தேவை. பெரும்பான்மையான நேரத்தில் இவை ஒற்றை விலங்குகளாகக் காணப்படுகின்றன. இதன் இனப்பெருக்கம் பற்றி அதிகம் அறியப்படவில்லை. ஆனால் நான்கு குட்டிகள் வரை ஈணுவதாகப் பதிவு செய்யப்பட்டுள்ளன.
# மலேய மரநாய்

## வகைப்பாட்டியல்

மலேய மரநாயில் இரண்டு துணையினங்கள் உள்ளன. அவை:  
- *ம. நு. நுடிப்சு*
- *ம. நு. லுகோசிபாலசு*
# மலேய மரநாய்

## மனிதர்களுடனான உறவு

மிகவும் சீரழிந்த காடுகள், தோட்டங்கள் மற்றும் புறநகர்ப் பகுதிகளில் உள்ள மலேய மரநாய்கள் மனிதர்களுடன் சகிப்புத்தன்மை கொண்டவை என்று கூறுகின்றன. மலேய மரநாய்கள் சில சமயங்களில் கிராமவாசிகளால் மருத்துவப் பயன்பாடு, உணவு, உரோமங்கள், கோழிகளைக் கொல்வதற்காகவும் கொல்லப்படுகின்றன. சில பகுதிகளில் இவை கிராமங்களில் பயிர்களைச் சேதப்படுத்தும் எலிகளை வேட்டையாட அனுமதிக்கப்படுகின்றன. ஒட்டுமொத்த எண்ணிக்கை நிலையானதாக இருந்தாலும், இதன் எண்ணிக்கை குறைவதன் காரணமாக தீபகற்ப மலேசியா மற்றும் தாய்லாந்தில் மலாய மரநாய்கள் பாதுகாக்கப்படுகின்றன.
# ஆசாத் அலி கான்

**ஆசாத் அலி கான்** (1 டிசம்பர் 1937 - 14 ஜூன் 2011) ஓர் இந்திய ருத்ர வீணை இசைக்கலைஞர் ஆவார். இவர் இந்தியாவின் சிறந்த ருத்ர வீணை வாசிப்பவராக 'தி இந்து' நாளிதழால் வர்ணிக்கப்பட்டார். இவருக்கு 2008 ஆண்டில் பத்ம பூஷன் விருது வழங்கப்பட்டது.
# ஆசாத் அலி கான்

## இளமைக்காலம்

கான் 1937 ஆம் ஆண்டு ஆல்வாரில் பிறந்தார். அவரது குடும்பத்தில் ருத்ர வீணை வாசிப்பவர்களில் இவர் ஏழாவது தலைமுறை ஆவார். எனவே கான் இசைச் சூழலில் வளர்ந்தார் மேலும் ஜெய்ப்பூரில் உள்ள பீங்கர் கரானாவில் (ருத்ர வீணை வாசிப்பின் ஸ்டைலிஸ்டிக் பள்ளி) பதினைந்து ஆண்டுகளாக குரலிசை கற்றுக் கொண்டார்.
# ஆசாத் அலி கான்

## பாரம்பரியம்

அவரது மூதாதையர்கள் 18 ஆம் நூற்றாண்டில் ராம்பூர், உத்தரபிரதேசம் மற்றும் ராஜஸ்தானின் ஜெய்ப்பூர் அரசவைகளில் அரச இசைக்கலைஞர்களாக இருந்தனர். அவரது தாத்தா ரஜப் அலி கான் ஜெய்ப்பூரில் அரசவை இசைக்கலைஞர்களின் தலைவராக இருந்தார். அவரது தாத்தா முஷாரப் கான் (இறப்பு 1909) அல்வாரில் அரசவை இசைக்கலைஞராக இருந்தார், மேலும் 1886 இல் லண்டனில் இசை நிகழ்ச்சி நடத்தினார். கானின் தந்தை சாதிக் அலி கான் ஆல்வார் அரசவையிலும், ராம்பூர் நவாப்பிலும் 35 ஆண்டுகள் இசைக்கலைஞராக இருந்தார்.
# ஆசாத் அலி கான்

## இசை வாழ்க்கை

ருத்ர வீணையைத் தொடர்ச்சியாக வாசித்துக் கொண்டிருந்த சிலருள் கானும் ஒருவராவார். தருபத் பள்ளியின் நான்கு பிரிவுகளில் ஒன்றான கந்தார் பாணியில் வாசிக்குப்பவர்களுள் எஞ்சியிருப்பவர் இவரே. அவர் ஆஸ்திரேலியா, அமெரிக்கா, ஆப்கானிஸ்தான் மற்றும் இத்தாலி மற்றும் பல ஐரோப்பிய நாடுகள் உட்பட பல நாடுகளில் இசை நிகழ்ச்சிகளை நடத்தினார், மேலும் அமெரிக்காவில் இசை வகுப்புகளை நடத்தினார். கான் அகில இந்திய வானொலியில் பணிபுரிந்தார், டெல்லி பல்கலைக்கழகத்தில் இசை மற்றும் நுண்கலை பீடத்தில் 17 ஆண்டுகள் சிதார் கற்பித்தார், மேலும் அவர் ஓய்வு பெற்ற பிறகும் மாணவர்களுக்கு தனிப்பட்ட முறையில் பயிற்சி அளித்தார். கானின் மாணவர்களில் அவரது மகன் ஜக்கி ஹைதர், கார்ஸ்டன் விக்கே, கொல்கத்தாவைச் சேர்ந்த பிக்ரம்ஜீத் தாஸ், ஜோதி ஹெக்டே மற்றும் பாடகர் மதுமிதா ரே ஆகியோர் அடங்குவர். இந்தியாவின் சிம்லாவைச் சேர்ந்த டாக்டர் கேசவ் ஷர்மாவும் சிதார் மற்றும் துருபத் ஆகியவற்றைக் கற்ற அவரது சீடராக பல ஆண்டுகள் இருந்தார். ருத்ர வீணையைப் படிப்பதில் இந்தியர்களிடையே விருப்பமின்மை மற்றும் இந்திய மாணவர்களைக் காட்டிலும் அதிகமான வெளிநாட்டு மாணவர்களைக் கொண்டிருப்பதை கான் விமர்சித்தார். ஷியா முஸ்லீமான கான் சிவபெருமானால் உருவாக்கப்பட்டதாக அவர் நம்பிய இசைக்கருவியான ருத்ர வீணையைப் பாதுகாப்பதில் ஈடுபட்டார்.
# ஆசாத் அலி கான்

## விருதுகள்

1977 ஆம் ஆண்டு சங்கீத நாடக அகாடமி விருது மற்றும் 2008 ஆம் ஆண்டு இந்திய குடியரசுத் தலைவர் பிரதீபா பாட்டீலால் வழங்கப்பட்ட பத்ம பூஷன் விருது உட்பட பல தேசிய விருதுகளை கான் பெற்றார்.
# ஆசாத் அலி கான்

## மரணம்

கான் 14 ஜூன் 2011 அன்று புதுதில்லியில் உள்ள அகில இந்திய மருத்துவ அறிவியல் கழகத்தில் மரணமடைந்தார்.
# கோள முக்கோணவியல்

**கோள முக்கோணவியல்** (*Spherical trigonometry*) என்பது கோள வடிவவியலின் ஒரு கிளைப்பிரிவாகும். இது கோள முக்கோணங்களின் பக்கங்கள், கோணங்களுக்கு இடையேயுள்ள அளவீட்டுத்தொடர்புகளை முக்கோணவியல் சார்புகள் மூலமாகத் தருகின்றது. வானியல், புவிமேற்பரப்பியல், வழிச்செலுத்தல் ஆகிய துறைகளில் முக்கியத்துவம் வாய்ந்தது.  
கோள முக்கோணவியல், பண்டைக்காலத் துவக்கத்தில் கிரேக்கக் கணதவியலாளர்களால் ஆய்வு செய்யப்பட்டு பின்னர் இசுலாமியக் கணிதவியலாளர்களால் மேம்படுத்தப்பட்டது. துவக்க நவீனகாலத்தின் துவக்கத்தில் கணிதவியலார்கள் ஜான் நேப்பியர், டேலம்பரே ஆகியோரின் பங்களிப்புகளில் மேலும் வளர்ச்சியடைந்து 19 ஆம் நூற்றாண்டில் கணிதவியலாளர் டோதுந்தேர் வெளியிட்ட நூல்மூலம் (*Spherical trigonometry for the use of colleges and Schools*) முழுமையான வளர்ச்சியடைந்து உருபெற்றது.
# கோள முக்கோணவியல்

## முதனிலை விவரங்கள்

வெட்டுவதால் உருவான எட்டு கோள முக்கோணங்கள்.]]
# கோள முக்கோணவியல்

## முதனிலை விவரங்கள்

### கோளப் பல்கோணிகள்

கோளப் பல்கோணி (*'spherical polygon*) என்பது ஒரு கோளத்தின் மேற்பரப்பின் மீதுள்ள வளைகோடுகளால் உருவான ஒரு பல்கோணி ஆகும். இவ்வளைகோடுகள், கோளத்தின் மையத்தின் வழியே செல்லும் தளங்களோடு கோளத்தின் மேற்பரப்பு வெட்டிக்கொள்ளும்போது ஏற்படும் வளைகோடுகளாக இருக்கும். கோளப் பல்கோணிகள் எத்தனை பக்கங்கள் கொண்டவையாகவும் இருக்கலாம்.  
சமதள வடிவவியலிலுள்ள முக்கோணத்திற்கு ஒத்த கோளப் பல்கோணி இரு தளங்களால் கோளத்தின் மேற்பரப்பில் உருவாகும் பல்கோணியாகும். இப்பல்கோணி "கோளப் பிறை" (spherical lune) அல்லது "இருகோணி" (digon) என அழைக்கப்படுகிறது. கோளப் பிறைக்கு நன்கறியப்பட்ட ஒரு எடுத்துக்காட்டு ஆரஞ்சுப் பழத்தின் ஒரு பகுதியின் வளை மேற்பரப்பாகும். கோள முக்கோணம், மூன்று தளங்களால் கோளத்தின் மேற்பரப்பில் உருவாகிறது. நான்கு தளங்களால் கோளத்தின் மேற்பரப்பில் உருவாகும் பல்கோணிகள் கோள நாற்கரங்கள். இக்கட்டுரையின் இனிவரும் பகுதிகளில் கோள முக்கோணங்கள் சுருக்கமாக முக்கோணங்கள் என்றே குறிப்பிடப்படுகின்றன.
# கோள முக்கோணவியல்

## முதனிலை விவரங்கள்

### குறியீடு

- முக்கோணத்தின் உச்சிகளும் உச்சிகளில் அமையும் கோணங்களும் *A*, *B*, *C* எனக் குறிப்பிடப்படும்.
- முக்கோணத்தின் கோணங்கள் *A*, *B*, *C* மூன்றும். முக்கோணத்தை உருவாக்கும் தளங்களுக்கு இடைப்பட்ட கோணங்கள். கோணங்களின் அளவு ஆரையன்களில் கொள்ளப்படுகிறது. மேலும்,
: &nbsp;<&nbsp;*A*&nbsp;+&nbsp;*B*&nbsp;+&nbsp;*C*&nbsp;<&nbsp;3. (Todhunter, கோள வானியல் பாடநூல்களில் வெவ்வேறான நிறுவல்கள் தரப்பட்டுள்ளன. இணையத்தில் மேத்வேர்ல்டில் மேலும் பல நிறுவல்கள் உள்ளன. வீழல் அணிகளின் நேரியல் இயற்கணிதத்தைக் கொண்டு பானர்ஜி அளித்துள்ள நிறுவல்கள் போன்றவையும் உள்ளன.
# கோள முக்கோணவியல்

## முற்றொருமைகள்

### துணை கொசைன் விதிகள்

முனைய முக்கோணத்திற்கான கொசைன் விதிகள் (Todhunter,  
<math display="block">
\begin{align}
\frac{\sin{\tfrac{1}{2}}(A+B)}
{\cos{\tfrac{1}{2}}C}
=\frac{\cos{\tfrac{1}{2}}(a-b)}
{\cos{\tfrac{1}{2}}c}
&\qquad\qquad
&
\frac{\sin{\tfrac{1}{2}}(A-B)}
{\cos{\tfrac{1}{2}}C}
=\frac{\sin{\tfrac{1}{2}}(a-b)}
{\sin{\tfrac{1}{2}}c}
\\[2ex]
\frac{\cos{\tfrac{1}{2}}(A+B)}
{\sin{\tfrac{1}{2}}C}
=\frac{\cos{\tfrac{1}{2}}(a+b)}
{\cos{\tfrac{1}{2}}c}
&\qquad
&
\frac{\cos{\tfrac{1}{2}}(A-B)}
{\sin{\tfrac{1}{2}}C}
=\frac{\sin{\tfrac{1}{2}}(a+b)}
{\sin{\tfrac{1}{2}}c}
\end{align}
</math>  
வட்ட வரிசைமாற்றத்தைக் கொண்டும் இதேபோன்ற மேலும் எட்டு வாய்பாடுகளைப் பெறலாம்.  
இவற்றை டோதுந்தேர்( இருவரும் நிறுவியுள்ளனர்.
# கோள முக்கோணவியல்

## முற்றொருமைகள்

### நேப்பியரின் ஒப்புமைகள்

:<math display="block">\begin{align}
&&\\[-2ex]\displaystyle
{\tan{\tfrac{1}{2}}(A+B)}
=\frac{\cos{\tfrac{1}{2}}(a-b)}
{\cos{\tfrac{1}{2}}(a+b)}
\cot{\tfrac{1}{2}C}
&\qquad
&
{\tan{\tfrac{1}{2}}(a+b)}
=\frac{\cos{\tfrac{1}{2}}(A-B)}
{\cos{\tfrac{1}{2}}(A+B)}
\tan{\tfrac{1}{2}c}
\\[2ex]
{\tan{\tfrac{1}{2}}(A-B)}
=\frac{\sin{\tfrac{1}{2}}(a-b)}
{\sin{\tfrac{1}{2}}(a+b)}
\cot{\tfrac{1}{2}C}
&\qquad
& {\tan{\tfrac{1}{2}}(a-b)}
=\frac{\sin{\tfrac{1}{2}}(A-B)}
{\sin{\tfrac{1}{2}}(A+B)}
\tan{\tfrac{1}{2}c}
\end{align}</math>  
வட்ட வரிசைமாற்றத்தைப் பயன்படுத்தி இவற்றைப் போன்ற மேலும் எட்டு வாய்பாடுகளைப் பெறலாம்.  
டேலம்பரேவின் வாய்பாடுகளை ஒன்றை மற்றதால் வகுத்து நேப்பியர் வாய்பாடுகளைப் பெறலாம். (டோதுந்தேர், இந்த பத்து முற்றொருமைகளுக்கும் நினைவியைத் தந்துள்ளார். அந்நினைவி "நேப்பியரின் வட்டம்" அல்லது "நேப்பியரின் ஐங்கோணம்" (மேலேயுள்ள வலப்பக்கப் படத்தில் வட்டத்துக்குப் பதில் ஐங்கோணம் எடுத்துக்கொள்ளப்படும்போது) என அழைக்கப்படுகிறது.  
முதலில், முக்கோணத்தின் ஆறு கூறுகளை (மூன்று உச்சிக் கோணங்கள், மூன்று பக்கங்களின் விற்கோணங்கள்) அவை முக்கோணத்தின் ஏதாவதொரு சுற்றைப் பொறுத்து அமையும் வரிசையில் எடுத்துக்கொள்ள வேண்டும்:  
மேலுள்ள படத்தில் இடப்பக்க முக்கோணத்திற்கு கடிகாரத்திசையில் "a" இலிருந்து தொடங்கினால் *aCbAcB* கிடைக்கும். அடுத்து கோணம் C க்கு அடுத்தில்லாத கூறுகளை (அதாவது *A, c, B*) அவற்றின் நிரப்பிகளால் பதிலிட்டு, கோணம் C ஐ நீக்கிவிட வேண்டும். மீதமுள்ளவற்றை ஐங்கோணத்தின் அல்லது வட்டத்தின் ஐந்து வரிசைப்படுத்தப்பட்ட சமமான துண்டுகளாக வரையலாம் (வலப்பக்கப் படம்). இவற்றில் ஒட்டியமையும் மூன்று துண்டுகளில் ஒன்று (நடுவிலுள்ளது) இம்மூன்றில் மற்ற இரண்டுக்கும் அடுத்துள்ளதாகவும் இம்மூன்று தவிர்த்த மீதி இரண்டு துண்டுகளுக்கு எதிராகவும் இருக்கும்.  
- நடுப்பகுதியின் சைன் = அடுத்துள்ள இருபகுதிகளின் பெருக்கற்பலனின் டேன்ஜென்ட்
- நடுப்பகுதியின் சைன் = எதிருள்ள இரு பகுதிகளின் பெருக்கற்பலனின் கொசைன்  
இதனைப் பயன்படுத்தி <math>a</math> ஐக் கொண்டுள்ள பகுதியிலிருந்து துவங்கக் கிடைக்கும் வாய்பாடுகள்:
:<math> \sin a = \tan(\pi/2-B)\,\tan b = \cos(\pi/2-c)\, \cos(\pi/2-A)
=\cot B\,\tan b = \sin c\,\sin A. </math>  
நேப்பியரின் செங்கோண கோளமுக்கோணத்திற்கான பத்து வாய்பாடுகள்: (Todhunter, இச்சமன்பாடு கக்னோலியின் சமன்பாடாகும்.
# பில்லிடைட்டு

**பில்லிடைட்டு** (*Billietite*) என்பது ஓர் அசாதாரணமான யுரேனியக் கனிமமாகும். இக்கனிமத்தில் பேரியம் கலந்துள்ளது. பில்லிடைட்டின் மூலக்கூறு வாய்ப்பாடு Ba(UO<sub>2</sub>)<sub>6</sub>O<sub>4</sub>(OH)<sub>6</sub>•8H<sub>2</sub>O. என்பதாகும். பொதுவாக தெளிவான மஞ்சள் நிறத்தில் செஞ்சாய்சதுரப் படிகங்களாக இது தோன்றுகிறது. பெல்சியம் நாட்டின் கெண்ட்டு நகரத்திலுள்ள கெண்ட்டு பல்கலைக்கழகத்தில் பணிபுரிந்த படிகவியலாளரான வலேரே லூயிசு பில்லியெட்டு (1903-1944) என்பவரின் நினைவாக இக்கனிமத்திற்கு பில்லிடைட்டு எனப் பெயரிடப்பட்டது.  
காங்கோ சனநாயகக் குடியரசின் ஆட்-கடங்கா மாகாணத்தில் உள்ள சிங்கோலோப்வே கனிமத்துடன் சேர்ந்து யுரேனியம் சுரங்கத்தின் பகுதியில் பில்லிடைட்டு முதன் முதலாகக் கண்டுபிடிக்கப்பட்டது.
# யுரேனைல் ஆக்சலேட்டு

**யுரேனைல் ஆக்சலேட்டு** (*Uranyl oxalate*) UO<sub>2</sub>C<sub>2</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெளிர் மஞ்சள் நிறத்தில் தூள் நிலையில் இது காணப்படுகிறது. அணு எரிபொருள் சுழற்சியின் முன்னும் பின்னுமான தொழில்துறை அணுசக்தி செயல்முறைகளில் இது பெரும்பாலும் உருவாகிறது. நீருறிஞ்சும் தன்மை காரணமாக, யுரேனைல் ஆக்சலேட்டு நீரிழப்பு நிலையில் அரிதாகவே காணப்படுகிறது. பொதுவாக அறை வெப்பநிலையில் முந்நீரேற்று வடிவத்தில் (UO<sub>2</sub>C<sub>2</sub>O<sub>4</sub>·3H<sub>2</sub>O)(UO2C2O4·3H2O) யுரேனைல் ஆக்சலேட்டு காணப்படுகிறது. அறை வெப்பநிலையில் இந்த தூளானது P21/c என்ற இடக்குழுவுடன் ஒற்றை சரிவு படிக அமைப்பை வெளிப்படுத்துகிறது.  
யுரேனைல் ஆக்சலேட்டு முந்நீரேற்றை ஆக்சாலிலிக் அமிலத்துடன் யுரேனைல் நைட்ரேட்டு அறுநீரேற்றை வினைபுரியச் செய்து தயாரிக்கலாம்.  
மின்காந்தக் கதிர்வீச்சின் வெப்பப்படுத்தும் திறனை அறியப் பயன்படும் கதிர் செறிவு அளவிகளில் யுரேனைல் ஆக்சலேட்டு பயன்படுத்தப்படுகிறது.
# தெவுக்குரி

**தெவுக்குரி** (**Deukhuri**) , நேபாள நாட்டின் மத்திய மேற்கில் அமைந்த லும்பினி மாநிலத்தின் தலைநகரான 6 டிசம்பர் 2020 அன்று அறிவிக்கப்பட்டது.6 டிசம்பர் 2022 அன்று தலைநகரை தெவுக்குரி நகரத்திற்கு மாற்றப்பட்டது.தெவுக்குரி நகரம் தாங் மாவட்டத்தில் ரப்தி ஆற்றின் கரையில் அமைந்துள்ளது.நேபாள நாட்டின் தலைநகரான காத்மாண்டிற்கு மேற்கே 420.3 கிலோ மீட்டர் தொலைவில் தெவுக்குரி நகரம் உள்ளது. இந்நகரம் கடல் மட்டத்திலிருந்து 88 மீட்டர் முதல் 405 மீட்டர் உயரத்தில் உள்ளது. லும்பினி மாநிலத்தின் தற்காலிக தலைநகராக ரூபந்தேஹி மாவட்டத்தில் உள்ள பூத்வல் நகரம் இருந்தது.  
மகேந்திரா நெடுஞ்சாலை தெவுக்குரி நகரம் வழியாகச் செல்கிறது. தாரு மக்கள் தெவுக்குரி சமவெளியில் வாழ்கிறார்கள்.
# தவல்சிங் சாலா

**தவல்சிங் நரேந்திரசிங் சாலா ** என்பவர் குசராத்து மாநிலத்தினை சேர்ந்த சுயேச்சை அரசியல்வாதி ஆவார். இவர் 2017ஆம் ஆண்டு நடைபெற்ற குசராத்து சட்டமன்றத் தேர்தலில் இந்தியத் தேசிய காங்கிரசின் வேட்பாளராக பயாத் சட்டமன்றத் தொகுதியிலிருந்து குசராத்து சட்டமன்ற உறுப்பினராகத் தேர்ந்தெடுக்கப்பட்டார், இவர் மீண்டும் 2022-ல் நடைபெற்ற குசராத்து சட்டமன்றத் தொகுதியில் சுயேச்சை வேட்பாளராக மீண்டும் போட்டியிட்டு வெற்றிபெற்றார். இவர் குசராத்தின் கோலி சமூகத்தைச் சேர்ந்தவர்.  
சாலா மற்றும் அல்பேஷ் தாக்கூர் இந்தியத் தேசிய காங்கிரசில் இருந்து வெளியேறி, குசராத்தில் நடைபெற்ற 2019ஆம் ஆண்டு இந்திய மாநிலங்களவைத் தேர்தலில் போட்டியிட்டுத் தோல்வியடைந்தனர்.  
இவர் *குசராத்து சத்ரிய தாக்கூர் சேனாவின்* துணைத் தலைவர் ஆவார். இவர் தாக்கூர் சேனா செய்தித் தொடர்பாளராகவும் இருந்துள்ளார்.  
சாலா மீண்டும் 21 அக்டோபர் 2019 அன்று நடைபெற்ற இடைத்தேர்தலில் பயத் தொகுதியில் போட்டியிட்டு காங்கிரசு வேட்பாளரிடம் தோல்வியடைந்தார்.
# ஆயா (பணிப்பெண்)

வில் ஆங்கிலேயரின் குழந்தைகளை பராமரிக்கும் இரண்டு ஆயாக்கள்]]  
**அமா** அல்லது **ஆயா** (**amah** or **ayah**) (, , , மத்தியகால லத்தீன்: *amma*; or *ayah*, , இலத்தீன்: *avia*, Tagalog: *yaya*) ஒரு குடும்பத்தின் சிறு குழந்தைகளுக்கு உணவு ஊட்டுதல், குளிப்பாட்டுதல், விளையாட வைத்தல், தூங்க வைத்தல், துணிகளை சுத்தம் செய்தல் போன்ற பணிகளுடன் வீட்டு வேலைகளை செய்யும் வீட்டுப் பணிப் பெண் ஆவார். கிழக்காசியாப் பகுதிகளில் இவ்வகையான பணிப்பெண்களை **அமா** என்றும். தெற்காசியாவில் என்பது இப்பணிப்பெண்களை **ஆயா** என்றும் அழைப்பர்.
# ஆயா (பணிப்பெண்)

## அகராதிகளில் **ஆயா** அல்லது *அமா* எனும் சொல்

**அமா** அல்லது *ஆயா* என்பதற்கு அகராதிகள் பால் கொடுக்கும் செவிலி, தாதி, வீட்டுப் பணிப்பெண், பாட்டி, ஒரு மரியாதைச் சொல் என்ற பொருட்களில் வழங்குகிறது.
# ஆயா (பணிப்பெண்)

## ஆயாக்களின் பங்கு

பதினெட்டாம் நூற்றாண்டின் பிற்பகுதியில் பிரித்தானிய கிழக்கிந்திய கம்பெனி மற்றும் பிரித்தானிய இந்தியாவின் ஆட்சியில், பிரித்தானியக் குடும்பத்தினரின் குழந்தைகளை பராமரிக்க இந்தியப் பெண்களை பணிக்கு அமர்த்தினர். இந்த ஆயாக்கள் பிரித்தானியக் குடும்பத்தினருடன் தங்கி பணிபுரிந்தனர். . பத்தொன்பதாம் மற்றும் இருபதாம் நூற்றாண்டின் முற்பகுதியில் இலங்கை, சிங்கப்பூர், மலேசியா, பிலிப்பைன்ஸ் மற்றும் ஹாங்காங் நாட்டு பெண்கள், ஆங்கிலேயர்களின் குடும்பக் குழந்தைகளை பராமரிப்பதற்கு ஆயாக்களாக பணியில் அமர்த்தப்பட்டனர். ஆங்காங் நாட்டில் இப்பணிப்பெண்களை **யாயா** என அழைத்தனர். மேலும் பிரித்தானியக் குடும்பங்களுடனும், குழந்தைகள் தங்கள் பெற்றோர் இல்லாமல் ஆசியா, ஐரோப்பா மற்றும் ஆஸ்திரேலியா போன்ற நாடுகளுக்கு கடல் வழியாக ஆயாக்களுடன் பயணம் செய்தனர்.
# ஆயா (பணிப்பெண்)

## இதனையும் காண்க

- ஆயாக்கள் இல்லம்
# எலண்ட் மான்

**எலாண்ட் மான்**, **தெற்கு எலாண்ட்** அல்லது **எலாண்ட் ஆண்டிலோப்** (*common eland* also known as the *southern eland* or *eland antelope*) என்பவை கிழக்கு மற்றும் தெற்கு ஆப்பிரிக்காவில் காணப்படும் ஒரு புன்னில மற்றும் சமவெளி மறிமான் ஆகும். இது மாட்டுக் குடும்பம் மற்றும் *டாரோட்ராகஸ்* பேரினத்தைச் சேர்ந்த ஒரு இனமாகும். வயது வந்த ஒரு ஆண் மானானது தரையிலிருந்து தோள்வரை சுமார் 1.6மீ (5அடி) உயரம் (பெண் மான்கள் சுமார் 20செமீ (1அடி) உயரம் குறைவு) இவற்றில் ஆண் மானின் எடை 500–600 கிலோ வரையும், பெண் மான்களின் எடை 340–445 கிலோ வரை இருக்கும். குறிப்பிடத்தக சில மான்கள் 942 கிலோ வரை எடையுள்ளதாக இருக்கும். இது உலகின் இரண்டாவது பெரிய மறிமான் ஆகும். இது இராட்சத எலாண்டை விட சற்று சிறியது. இது 1766 இல் பீட்டர் சைமன் பல்லாஸ் என்பவரால் அறிவியல் ரீதியாக விவரிக்கப்பட்டது.  
தாவர உண்ணியான இதன் முதன்மை உணவாக புற்களும், இலைகளும் உள்ளன. எலாண்ட்கள் 500 விலங்குகள் வரையிலான மந்தைகளாக உள்ளன. சவன்னா, மரக்காடு மற்றும் திறந்த மற்றும் மலைப் புல்வெளிகள் போன்ற பல்வேறு வகையான பூக்கும் தாவரங்களைக் கொண்ட வாழிடங்களை பொதுவானக விரும்புகின்றன. அதாவது அடர்ந்த காடுகளைத் தவிர்க்கிறது. கூட்டத்திற்கு ஆபத்து வரும்போது தலைமை மான் எச்சரிக்கை ஒலி எழுப்பி கூட்டடத்தை விரட்டும். பொதுவான எலண்ட்கள் மனிதர்களால் தோல், இறைச்சி, பால் போன்றவற்றிற்காக பயன்படுத்தப்படுகிறன்றன. மேலும் பல பகுதிகளில் வளர்க்கப்படுகிறது. எலாண்ட்களின் பாலில் பசுவின் பாலை விட அதிக வெண்ணெய் கொழுப்பு உள்ளது, மேலும் பாச்சர்முறை செய்யாமல் நீண்ட நேரம் வைத்திருக்க முடியும்.  
இது அங்கோலா, போட்சுவானா சாம்பியா காங்கோ மக்களாட்சிக் குடியரசு, எசுவாத்தினி, எத்தியோப்பியா, கென்யா, மலாவி, லெசோத்தோ, மொசாம்பிக், நமீபியா, தென்னாப்பிரிக்கா, தெற்கு சூடான், உருவாண்டா, தன்சானியா, உகாண்டா, சிம்பாப்வே ஆகியவற்றை பூர்வீகமாகக் கொண்டது. ஆனால் இப்போது புருண்டியில் இல்லை. எலண்டின் எண்ணிக்கை குறைந்து வரும் நிலையில், இவை பன்னாட்டு இயற்கைப் பாதுகாப்பு சங்கத்தால் தீவாய்ப்பு கவலை குறைந்த இனமாக வகைப்படுத்தப்பட்டுள்ளது.
# எலண்ட் மான்

## சொற்பிறப்பியல்

எலண்டின் அறிவியல் பெயர் *Taurotragus oryx* ஆகும். இது *tauros*, *tragos*, *oryx* ஆகிய மூன்று சொற்களால் ஆனது. *Tauros* என்பது காளைக்கான கிரேக்க மொழி பெயராகும், இதன் இலத்தீன் *taurus* என்று பொருள்படும். *Tragos* என்பது ஆண் கிடாயைக் குறிக்கும் கிரேக்க மொழி சொல்லாகும். இது எலாண்டின் காதில் வளரும் முடி மற்றும் ஆட்டின் தாடியை ஒத்திருப்பதைக் குறிக்கிறது. *Oryx* என்பது லத்தீன் மற்றும் கிரேக்க மொழியில் பிக்காக்சு கருவிக்கான பெயராகும். இது எலாண்ட் மற்றும் ஸ்கிமிட்டர்-கொம்புகள் கொண்ட ஓரிக்ஸ் போன்ற வட ஆப்பிரிக்க மிருகங்களின் கூரான கொம்புகளைக் குறிக்கிறது.
# எலண்ட் மான்

## உடல் விளக்கம்

வில் உள்ள எட்டோஷா தேசிய பூங்காவில் உள்ள சுடோப் வாட்டர்ஹோலில் இரண்டு எலண்ட்கள் நீர் அருந்துகின்றன.]]
எலாண்ட்கள் முறுக்கிய கொம்புகள் கொண்ட விலங்கு ஆகும். இவை பால் ஈருருமை கொண்டவை. கிடாக்களைவிட பெட்டைகளை சிறியதாக இருக்கும். பெட்டடைகளின் எடை 300–600 கிலோ வரையும், நீளம் வாலின் நீளத்தையும் சேர்த்து 200–280 செமீ (79–110 அங்குலம்) இருக்கும். இவற்றின் உயரம் தரையில் இருந்து தோள் வரை 125–153 செமீ (49–60 அங்குலம்) இருக்கும். கிடாக்களின் எடை 400–942 கிலோ, நீளம் வாலின் நீளதையும் சேர்த்து 240–345 செமீ (94–136 அங்குலம்) ஆகும். உயரம் அடியில் இருந்து தோள் வரை 150–183 செமீ (59–72 அங்குலம்) இருக்கும்.  
இவற்றின் உரோமத்தின் நிறம் புவியியல் ரீதியாக வேறுபட்டதாக உள்ளது. வடக்குப் பகுதியில் உள்ள எலாண்ட்கள் தெற்கில் இருப்பதை விட தனித்துவமான அடையாளங்களைக் கொண்டிருக்கின்றன (உடற்பகுதி கோடுகள், கால்களில் அடையாளங்கள், முதுகெலும்பு முகடு). இவற்றின் உடல் கரடுமுரடானதாக இருந்தாலும், உடல் உரோமம் மென்மையானது. பெட்டைகளுக்கு பழுப்பு நிற உரோமம் இருக்கும். அதே சமயம் கிடாக்களின் உரோமம் கருமையாகவும், நீல-சாம்பல் நிறத்துடன் இருக்கும். கிடாக்கின் பக்கங்களிலும் (முக்கியமாக தென்னாப்பிரிக்காவில் உள்ள கரூவின் சில பகுதிகளில்) செங்குத்து வெள்ளை நிற கோடுகள் இருக்கலாம். கிடாக்களுக்கு வயதாகும்போது, அவற்றின் உரோமம் மேலும் சாம்பல் நிறமாகிறது. கிடாக்களின் நெற்றியில் அடர்த்தியான மென்மயிர்களும், தொண்டையில் பெரிய அலைதாடியும் இருக்கும்.
# எலண்ட் மான்

## வகைபிரித்தல்

எலாண்ட் முதன்முதலில் 1766 ஆம் ஆண்டில் ஜெர்மன் விலங்கியலாளரும், தாவரவியலாளருமான பீட்டர் சைமன் பல்லாசால் விவரிக்கப்பட்டது. இது இரட்டைப்படைக் குளம்பி வரிசை, மாட்டுக் குடும்பத்தைச் சேர்ந்தது. மேலும் போவினே என்ற துணைக் குடும்பத்தைச் சேர்ந்தது.
# எலண்ட் மான்

## வகைபிரித்தல்

### துணை இனங்கள்

எலாண்டுகளில் மூன்று கிளையினங்கள் அங்கீகரிக்கப்பட்டுள்ளன. இருப்பினும் அவற்றின் ஏற்பு தன்மை சர்ச்சைக்குரியதாக உள்ளது.  
- ***டி.ஓ. ஓரிக்ஸ்*** ( பல்லாஸ், 1766; கேப் எலண்ட்): *அல்சஸ்*, *பார்பாட்டஸ்*, *கன்னா* மற்றும் *ஓரியாஸ்* என்றும் அழைக்கப்படுகிறது. இது தெற்கு மற்றும் தென்மேற்கு ஆப்பிரிக்காவில் காணப்படுகிறது. உரோமங்கள் பழுப்பு நிறமாகவும், வளர்ந்தவை தங்கள் உடல் கோடுகளை இழக்கின்றன.
- ***டி.ஓ. லிவிங்ஸ்டோனி*** ( ஸ்க்லேட்டர், 1864; லிவிங்ஸ்டோனின் எலண்ட்): *காஃப்மன்னி*, *நீடிக்கி*, *செலோசி,* *ட்ரையாங்குலாரிஸ்* என்றும் அழைக்கப்படுகிறது. இது மத்திய ஜாம்பேசியன் மியோம்போ காடுகளில் காணப்படுகிறது. லிவிங்ஸ்டோனின் எலாண்ட் உடலில் 12 கோடுகள் வரை பழுப்பு நிற உரோமங்களைக் கொண்டுள்ளது.
- ***டி.ஓ. பேட்டர்சோனியனஸ்*** ( லிடெக்கர், 1906; கிழக்கு ஆப்பிரிக்க எலாண்ட் அல்லது பேட்டர்சன்ஸ் எலண்ட்): *பில்லிங்கே* என்றும் அழைக்கப்படுகிறது. இது கிழக்கு ஆப்பிரிக்காவில் காணப்படுகிறது. இதன் உரோமங்களும் 12 கோடுகள் வரை கொண்டதாக இருக்கும்.
# எலண்ட் மான்

## வாழ்விடம் மற்றும் பரவல்

யில் உள்ள எலண்ட்கள்]]
எலாண்ட்கள் தென்னாப்பிரிக்காவின் திறந்த சமவெளிகளிலும், பெருந் தென்னாப்பிரிக்க பீடபூமியின் அடிவாரத்திலும் வாழ்கின்றன. இந்த இனம் வடக்கே எத்தியோப்பியா மற்றும் தெற்கு சூடானின் பெரும்பாலான வறண்ட மண்டலங்களிலும், மேற்கில் கிழக்கு அங்கோலா மற்றும் நமீபியாவிலும், தெற்கே தென்னாப்பிரிக்கா வரை பரவியுள்ளன. வேட்டையாடுதல் மற்றும் மனித குடியேற்றம் காரணமாக ஆப்பிரிக்காவில் எலாண்ட்களின் அடர்த்தி குறைந்து உள்ளது.  
இவை புதர்களைக் கொண்ட அரை வறண்ட பகுதிகளில் வாழ விரும்புகின்றன. மேலும் பெரும்பாலும் புல்வெளிகள், வனப்பகுதிகள், துணை பாலைவனங்கள், புதர்கள் உள்ள பகுதிகளிலும் மலைகளில் சுமார் 15,000 அடி (4,600 மீ) உயரத்தில் வசிக்கின்றன. எலட்கள் காடுகள், சதுப்பு நிலங்கள், பாலைவனங்கள் போன்ற இடங்களைத் தவிர்க்கின்றன. எலண்ட்கள் வசிக்கும் இடங்களில் பொதுவாக *அகாசியா*, *கொம்ப்ரேட்டம்*, *கமிபோரா*, *பனிச்சை மரம்*, *பனிபிடுங்கி*, *ரஸ்* *ஜிசிபஸ் போன்ற* மரங்கள் மற்றும் புதர்கள் உள்ளன; இவற்றில் சில அவற்றின் உணவாகவும் பயன்படுகின்றன.  
இவை நைரோபி தேசிய பூங்கா, சாவோ கிழக்கு தேசிய பூங்கா, சாவோ மேற்கு தேசிய பூங்கா, மசாய் மாரா தேசிய பூங்கா, (கென்யா), செரெங்கெட்டி தேசியப் பூங்கா, ருவாஹா தேசிய பூங்கா, தரங்கிரே தேசிய பூங்கா, இங்கொரொங்கோரோ பாதுகாப்புப் பகுதி, (தான்சானியா); ககேரா தேசிய பூங்கா (ருவாண்டா); நைக்கா தேசிய பூங்கா (மலாவி); ஏரி புரோ தேசிய பூங்கா (உகாண்டா); கிடெபோ பள்ளத்தாக்கு தேசிய பூங்கா (உகாண்டா); லுவாங்வா பள்ளத்தாக்கு மற்றும் காஃப்யூ தேசிய பூங்கா (சாம்பியா); ஹ்வாங்கே தேசிய பூங்கா, மாடோபோ தேசிய பூங்கா, துலி சஃபாரி பகுதி, சிமானிமணி எலண்ட் சரணாலயம் (ஜிம்பாப்வே); குருகர் தேசியப் பூங்கா, குகலகாடி டிரான்ஸ்ஃபிரண்டியர் பூங்கா, ஜெயண்ட்ஸ் கோட்டையகம் சுய்கர்போஸ்ராண்ட் என்ஆர் (தென்னாப்பிரிக்கா) உள்ளிட்ட பல தேசிய பூங்காக்களில் காணப்படுகின்றன.
# எலண்ட் மான்

## சூழலியல் மற்றும் நடத்தை

ஏலாண்ட்கள் உணவுக்காக நாடோடிக் கூட்டமாக இடம்விட்டு இடம் பெயற்பவை. இவை காலையிலும் மாலையிலும் மேய்கின்றன. வெப்பம் மிகுந்து இருக்கும்போது எங்காவது நிழலில் ஓய்வெடுக்கின்றன. குளிரான சமயத்தில் சூரிய ஒளியில் வெயில் காய்கின்றன. இந்த மந்தைகளில் பொதுவாக 500 வரையிலான மான்கள் காணப்படுகின்றன. தனிப்பட்ட மான்கள் பல மணிநேரங்கள் முதல் பல மாதங்கள் வரை மந்தையோடு இருக்கும். குட்டிகளும், தாய்மார்களும் சேர்ந்து பெரிய மந்தைகளாக உருவாகின்றன. அதே நேரத்தில் கிடாய்கள் சிறிய குழுக்களாக பிரிந்து செல்கின்றன அல்லது தனித்தனியாக அலைகின்றன. சினைப்பருவச் சுழற்சியின் போது, முதன்மையாக மழைக்காலத்தில், புதிய குழுக்கள் உருவாகின்றன.  
நாள்தோறும் நீர் அருந்தவேண்டும் என்ற கட்டாமய் இவற்றிற்கு இல்லை. நீர்பசையுள்ள இலைகளைத் தின்றே உடலுக்குத் தேவையான நீரைப் பெற்றுவிடுகின்றன. ஆனாலும் கிடைக்கும் போது தண்ணீர் அருந்துவது உண்டு.  
கிடாய்கள், பெட்டைகள், இளம் கன்றுகள் ஒவ்வொன்றும் தனித்தனி சமூகக் குழுக்களாக இருக்கின்றன. ஆண் குழுக்கள் மிகச் சிறியவை; மந்தைகள் ஒன்றாக சேர்ந்து உணவு அல்லது நீர் ஆதாரங்களை தேடுகின்றன. பெண் குழு மிகவும் பெரியது பெரிய பரப்பளவைக் கொண்டது. இவை ஈரமான காலங்களில் புல்வெளியில் பயணம் செய்கிறன. வறண்ட காலங்களில் புதர் நிறைந்த பகுதிகளை விரும்புகின்றன. குன்றுகள் குழு இயற்கையாகவே பெட்டைகள் குட்டிகளை ஈனும் போது உருவாகிறது. பிரசவம் முடிந்து சுமார் 24 மணி நேரத்திற்குப் பிறகு, தாயும் கன்றும் இந்தக் குழுவில் இணைகின்றன. கன்றுகள் ஒருவருக்கொருவர் நட்பாக இருக்கத் தொடங்குகி, ஒரே குழுவாக இருக்கின்றன. அதே நேரத்தில் தாய் பெட்டைகளின் குழுவிற்குத் திரும்புகிறது. கன்றுகள் குறைந்தது இரண்டு வயது இருக்கும் போது குட்டிகள் குழுவை விட்டு வெளியேறி ஆண் அல்லது பெண் குழுக்களில் இணைகின்றன.
# மலாய் பாணியிலான விருதுகள்

**மலாய் பாணியிலான விருதுகள்** என்பது (மலாய்: *Darjah kebesaran Melayu*; ஆங்கிலம்: *Malay styles and titles*); புரூணை, இந்தோனேசியா, மலேசியா, சிங்கப்பூர் மற்றும் தெற்கு பிலிப்பீன்சு போன்ற நாடுகளில் பரவலாகப் பயன்படுத்தப்படும் மலாய் மக்களின் பாணிகள், பட்டங்கள் மற்றும் மரியாதைக்குரிய விருதுகளைக் கொண்ட ஒரு சிக்கலான பயன்பாட்டு முறைமை ஆகும்.  
புரூணை, மலேசியா, சிங்கப்பூர் மற்றும் இந்தோனேசியாவின் பல மாநிலங்கள் தொடர்ந்து கௌரவப் பட்டங்களை வழங்கி வருகின்றன.  
மலேசியாவில், அனைத்து மலாய் பாணியிலான விருதுகளும்; ஆண்களுக்கும் பெண்களுக்கும் வழங்கப் படுகின்றன. விருதைப் பெறுவரின் மனைவியும் அந்த விருதைத் தன் பெயருடன் இணைத்துக் கொள்ளலாம். ஆனால் விருதைப் பெறும் ஒரு பெண்ணின் கணவரால் அந்த விருதைத் தன் பெயருடன் இணைத்துக் கொள்ள இயலாது.
# சுகரகசிய உபநிடதம்

**சுகரகசிய உபநிடதம்** (*Shukarahasya Upanishad*) இரகசிய உபநிடதம் என்றும் அழைக்கப்படும் இது சமசுகிருதத்தில் எழுதப்பட்ட இந்து சமயத்தின் சிறிய உபநிடதங்களில் ஒன்றாகும். சாமன்ய உபநிடதங்களில் ஒன்றின் கீழ் வகைப்படுத்தப்பட்டுள்ள இது கிருஷ்ண யசுர் வேதத்துடன் இணைக்கப்பட்டுள்ளது.  
உரைநடை மற்றும் வசனங்களின் கலவையாக அமைந்துள்ள இது ஆறு பகுதிகளைக் கொண்டுள்ளது. வியாசரின் மகனான சுகருக்கும் சிவனுக்கும் இடையிலான உரையாடலாக இது கட்டமைக்கப்பட்டுள்ளது. மிக இளம் வயதிலேயே சந்நியாசி (துறவி) ஆனவர் என்று இந்து மதத்தில் சுகர் கொண்டாடப்படுகிறார்.  
நான்கு வேதங்களில் உள்ள பழங்கால அடுக்குகளில் இருந்து நான்கு மகாவாக்கியங்கள் அல்லது புனிதமான கூற்றுகள் ஒவ்வொன்றையும் பிரித்தெடுத்து விவரித்து, அவற்றை தியானப் பொருளாக வழங்குவதில் இந்த உரை குறிப்பிடத்தக்கது. சிவனிடமிருந்து சுகர் ஆன்ம விடுதலையை அடைந்தார் என்று உரை வலியுறுத்துகிறது. இந்த உபநிடதம், இராமனால் அனுமனுக்கு விவரிக்கப்பட்டதாகக் கூறபடும். முக்திகா நியதியின் 108 உபநிடதங்களின் தெலுங்கு மொழித் தொகுப்பில் 35 வது இடத்தில் பட்டியலிடப்பட்டுள்ளது .